Når nordjyderne i år stiger på NT's julenatbusser, er billetterne blevet billigere. NT har nemlig sænket nattillægget fra 3 til 2 zoner.

Med et klippekort kan man eksempelvis køre 2 zoner i natbus for en flad tyver, oplyser NT. I morgen fredag starter julenatbusserne med at køre i Aalborg området. I år kører NT også julenatbusser i det nye område i Thy og på Mors, og her ruller julenatbusserne fra den 23. november.